b"\n_START_ARTICLE_\nKontakt Radio\n_START_PARAGRAPH_\nKontakt Radio er den eldste n\xc3\xa6rradioen i Sandefjord. Den hadde sin f\xc3\xb8rste sending 15. februar 1985. Stasjonen eies av Pinsemenigheten Salem. Den har sendinger fredager, l\xc3\xb8rdager, s\xc3\xb8ndager og mandager. Kontakt Radio sendes p\xc3\xa5 FM 98,6 MHZ eller p\xc3\xa5 kabel 92,0 MHZ. Den deler der sendetid med Misjonsradioen og Radio Sandefjord._NEWLINE_Kontakt Radio har 45 medarbeidere. Alle jobber p\xc3\xa5 dugnad. Stasjonens motto er \xc2\xabRadioen som gir deg no' mer!\xc2\xbb_NEWLINE_Kontakt Radios \xc3\xb8konomi baserer seg i stor grad p\xc3\xa5 pengegaver fra lytterne. Radioen fokusere p\xc3\xa5 dette syv ganger i l\xc3\xb8pet av \xc3\xa5ret med en gavebrevaksjon som g\xc3\xa5r over \xc3\xa9n uke, og som avsluttes p\xc3\xa5f\xc3\xb8lgende s\xc3\xb8ndag formiddag._NEWLINE_Kontakt Radio er beredskapsradio for Sandefjord kommune. Det vil si at om det skulle v\xc3\xa6re behov av \xc3\xa5 n\xc3\xa5 innbyggerne i kommunen, vil stasjonen fungere som meldingsb\xc3\xa6rer."